กฎ ก.พ. ฉบับที่ 26 (พ.ศ. 2548) ออกตามความในพระราชบัญญัติระเบียบข้าราชการพลเรือน พ.ศ. 2535 ว่าด้วยการสั่งให้ข้าราชการพลเรือนสามัญรับเงินเดือนในอัตรากำลังทดแทน

กฎ ก
กฎ ก.พ.
ฉบับที่ ๒๖ (พ.ศ. ๒๕๔๘)
ออกตามความในพระราชบัญญัติระเบียบข้าราชการพลเรือน พ.ศ. ๒๕๓๕
ว่าด้วยการสั่งให้ข้าราชการพลเรือนสามัญรับเงินเดือนในอัตรากำลังทดแทน
 

อาศัยอำนาจตามความในมาตรา
๘ (๕) และมาตรา ๗๐ แห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.พ. โดยได้รับอนุมัติจากคณะรัฐมนตรีจึงออกกฎ
ก.พ. ไว้ ดังต่อไปนี้

ข้อ ๑[๑] กฎ ก.พ. นี้ให้ใช้บังคับตั้งแต่วันที่ ๑๔ มีนาคม
๒๕๔๘ เป็นต้นไป

ข้อ ๒ ให้เพิ่มความต่อไปนี้เป็น (๗) ของข้อ ๒ แห่งกฎ
ก.พ. ฉบับที่ ๑๙ (พ.ศ. ๒๕๔๑) ซึ่งแก้ไขเพิ่มเติมโดยกฎ ก.พ. ฉบับที่ ๒๕ (พ.ศ. ๒๕๔๖)
ออกตามความในพระราชบัญญัติระเบียบข้าราชการพลเรือน พ.ศ. ๒๕๓๕ ว่าด้วยการสั่งให้ข้าราชการพลเรือนสามัญรับเงินเดือนในอัตรากำลังทดแทน
(๗)
เมื่อข้าราชการพลเรือนสามัญซึ่งดำรงตำแหน่งตั้งแต่ระดับ ๙ ลงมา ได้รับคำสั่งให้ไปปฏิบัติงานช่วยสนับสนุนภารกิจของนายกรัฐมนตรี
รองนายกรัฐมนตรี และรัฐมนตรีประจำสำนักนายกรัฐมนตรี ให้ขอกำหนดอัตรากำลังทดแทนได้ไม่เกินกำหนดระยะเวลาการดำรงตำแหน่งของนายกรัฐมนตรี
รองนายกรัฐมนตรี และรัฐมนตรีประจำสำนักนายกรัฐมนตรี แล้วแต่กรณี จำนวน หลักเกณฑ์ และวิธีการในการขอกำหนดอัตรากำลังทดแทนให้เป็นไปตามมติ
ก.พ.


ให้ไว้ ณ วันที่ ๗ เมษายน พ.ศ. ๒๕๔๘
วิษณุ
เครืองาม
รองนายกรัฐมนตรี
ประธาน ก.พ.
หมายเหตุ : - เหตุผลในการประกาศใช้กฎ
ก.พ. ฉบับนี้ คือ โดยที่มีความจำเป็นต้องมีข้าราชการเพื่อปฏิบัติงานสนับสนุนในภารกิจของนายกรัฐมนตรี
รองนายกรัฐมนตรี และรัฐมนตรีประจำสำนักนายกรัฐมนตรี ซึ่งเป็นภารกิจที่มีความหลากหลาย
และเพื่อให้ส่วนราชการต้นสังกัดมีกำลังคนสำหรับปฏิบัติงาน โดยเฉพาะในตำแหน่งสำคัญที่มีผลกระทบสูง
สมควรกำหนดให้กระทรวง ทบวง กรมเจ้าสังกัด อาจขอกำหนดอัตรากำลังทดแทนสำหรับข้าราชการพลเรือนสามัญดังกล่าวเพิ่มขึ้นจากที่ได้กำหนดไว้แล้วตามกฎ
ก.พ. ฉบับที่ ๑๙ (พ.ศ. ๒๕๔๑) ออกตามความในพระราชบัญญัติระเบียบข้าราชการพลเรือน พ.ศ.
๒๕๓๕ ว่าด้วยการสั่งให้ข้าราชการพลเรือนสามัญรับเงินเดือนในอัตรากำลังทดแทน ซึ่งแก้ไขเพิ่มเติมโดย
กฎ ก.พ. ฉบับที่ ๒๕ (พ.ศ. ๒๕๔๖) ออกตามความในพระราชบัญญัติระเบียบข้าราชการพลเรือน
พ.ศ. ๒๕๓๕ ว่าด้วยการสั่งให้ข้าราชการพลเรือนสามัญรับเงินเดือนในอัตรากำลังทดแทน จึงจำเป็นต้องออกกฎ ก.พ. นี้

















































[๑] ราชกิจจานุเบกษา.เล่ม
๑๒๒/ตอนที่ ๓๗ ก/หน้า ๒๒/๖ พฤษภาคม ๒๕๔๘